Η **MG** είναι βρετανική αυτοκινητοβιομηχανία που παρήγαγε σπορ αυτοκίνητα από το 1924. Από το 2000 είχε ενταχθεί στον Όμιλο MG Rover και σταμάτησε την παραγωγή οχημάτων όταν η εταιρεία κατέρρευσε τον Απρίλιο του 2005. Τα αυτοκίνητα με το σήμα της MG ξεκίνησαν να παράγονται και πάλι από τις 23 Μαρτίου 2007, κάτω από τη νέα ιδιοκτησία της κινεζικής Nanjing Automobile Corporation (NAC). Η NAC στις 22 Ιουλίου 2005 εξαγόρασε τα περιουσιακά στοιχεία του υπό εκκαθάριση ομίλου MG-Rover Group με προσφορά £53.000.000.

Η MG απέκτησε το όνομά της από τη *Morris Garages*. Ο William Robert Morris ξεκινώντας από επιδιορθώσεις και κατασκευή ποδηλάτων και μηχανών, πέρασε τελικά στην κατασκευή σπορ αυτοκινήτων. Η Morris Garages ξεκίνησε να παράγει δικές τις δημιουργίες σύμφωνα με τα σχέδια του Διευθυντή Πωλήσεων και οδηγό αγώνων Cecil Kimber (Σέσιλ Κίμπερ), ο οποίος και προσχώρησε στην εταιρεία το 1922.

Όταν μετά τον πρώτο παγκόσμιο πόλεμο οι Άγγλοι προμηθευτές κινητήρων της Morris Garages, White and Poppe, σταμάτησαν την παραγωγή, διότι δεν ενδιαφέρονταν πλέον για την κατασκευή κινητήρων, η MG στράφηκε στην Continental από την Αμερική και υπέγραψε αντίστοιχη συμφωνία. Όταν και αυτοί έκαναν πίσω στράφηκε σε μια Γαλλική εταιρία, την Hotchkiss η οποία φοβούμενοι οι ιδιοκτήτες ότι οι Γερμανοί θα της επιτάξουν το εργοστάσιο μετεγκαταστάθηκε στην Αγγλία. Σε μερικά χρόνια ο Morris, φοβούμενος ότι οι προμηθευτές του δεν θα μπορούσανε να ακολουθήσουν την έκρηξη των πωλήσεων των αυτοκινήτων του, εξαγόρασε όλες τις συνεργαζόμενες εταιρίες και τις ονόμασε αντίστοιχα Morris Engines, Morris GearBoxes κλπ. Έτσι το 1924 με μαζική παραγωγή αυτοκινήτων αρχίζει η σύγχρονη ιστορία της **Morris Garages – MG**.

Η MG είναι περισσότερο γνωστή για τα διθέσια σπορ ανοικτά αυτοκίνητα, όμως η εταιρεία παρήγαγε και 4-πορτα και κουπέ αυτοκίνητα.

Ιστορία της MG
--------------

Υπάρχουν αρκετές απόψεις σχετικά με τη χρονιά δημιουργίας της MG. Η εταιρεία θέτει ως χρονολογία έναρξης το 1924, όπου τα σήματα της Morris και MG καθώς και μια αναφορά του ονόματος της MG με το οκταγωνικό σήμα εμφανίστηκαν στα ρώτα αυτοκίνητα.

Τα πρώτα αυτοκίνητα της εταιρείας ήταν επανακατασκευασμένα Morris που κατασκευάστηκαν σε εγκαταστάσεις στην Alfred Lane (Άλφρεντ Λέιν), Οξφόρδη, όμως η ζήτηση σύντομα προκάλεσε την μεταφορά σε μεγαλύτερες εγκαταστάσεις στη Bainton Road (Μπέιντον Ρόουντ) το Σεπτέμβριο 1925, μοιραζόμενη τις εγκαταστάσεις αυτές με την παραγωγή των ψυγείων για τα αυτοκίνητα της Morris. Η συνεχιζόμενη επέκταση της εταιρείας έφερε άλλη μια μεταφορά των εγκαταστάσεων το 1927 σε ξεχωριστό εργοστάσιο στην Edmund Road (Έντμαντ Ρόουντ), στο Cowley (Κάουλι) της Οξφόρδης κοντά στο κύριο εργοστάσιο της Morris και ήταν για πρώτη φορά δυνατή η εφαρμογή γραμμής παραγωγής. Το 1928 η εταιρεία είχε γίνει αρκετά μεγάλη ώστε να χρειάζεται μια αλλαγή στην εταιρική της ταυτότητα. Έτσι, διαχωρίστηκε πλέον από τη Morris Garages και έγινε M.G. Car Company Ltd. τον Μάρτιο του ίδιου έτους και τον Οκτώβριο για πρώτη φορά η εταιρεία απέκτησε ένα περίπτερο στην Έκθεση Αυτοκινήτου του Λονδίνου. Σύντομα, ο χώρος για την εταιρεία έγινε και πάλι λίγος και η έρευνα για ένα μόνιμο σπίτι της εταιρείας οδήγησε στην ενοικίαση ενός κομματιού μια παλιάς βιομηχανίας επεξεργασίας δέρματος στο Abingdon (Άμπινγκτον) του Oxfordshire (Οξφορντσάιρ) το 1929 όπου η παραγωγή θα παρέμενε μέχρι το 1980. Αρχικά, η εταιρεία ανήκε προσωπικά στον William Morris (Ουίλιαμ Μόρρις) και ύστερα στη Morris Motors (που ήταν κομμάτι της Nuffield Organisation) το 1935. Αυτή η αλλαγή θα έφερνε ύστερα σημαντικές συνέπειες στην εταιρεία, ιδιαίτερα στις δραστηριότητες του μηχανοκίνητου αθλητισμού. Η MG έγινε κομμάτι της British Motor Corporation (Μπρίτις Μότορ) το 1952 και ύστερα της British Leyland (Μπρίτις Λήλαντ) το 1968. Το εργοστάσιο του Abingdon έκλεισε εξαιτίας ενός σκληρού προγράμματος αναδιοργάνωσης, ώστε η BL να επανέλθει στην κερδοφορία στην δεκαετία του 1970 και από τότε τα αυτοκίνητα της MG παράγονται στο εργοστάσιο του Longbridge (Λόνγκμπριτζ). Η MG έγινε στη συνέχεια μέρος του Ομίλου Austin Rover (ARG). 

Το MGA παραγόταν από το 1955 έως το 1962.
Στα τέλη της δεκαετίας του 1980 η ΑRG μετονομάσθηκε σε Όμιλο Rover και επαναδημιούργησε το διθέσιο MG RV8, ενώ το 1995 δημιούργησε το νέο MG F (ύστερα ανασχεδιάστηκε και μετονομάσθηκε σε MG TF).

Με την απόσχιση του Ομίλου Rover από τη BMW το 1999, το όνομα της MG εμφανίστηκε σε πιο σπορ εκδόσεις των μοντέλων της Rover. 

Η MG έγινε κομμάτι του Ομίλου MG Rover με έδρα το Λόνγκμπριτζ του Birmingham (Μπέρμινγκχαμ). Ο Όμιλος ετέθη σε καθεστώς διαχείρισης το 2005 και η παραγωγή των οχημάτων της εταιρείας σταμάτησε.

Ο Όμιλος MG Rover εξαγόρασε την ιταλική Qvale, η οποία είχε αναλάβει την εξέλιξη του De Tomaso Bigua.

Αυτό το όχημα, μετονομασμένο σε Qvale Mangusta (είχε ήδη λάβει άδεια διάθεσης του οχήματος αυτού στις ΗΠΑ), αποτέλεσε την βάση για το MG Xpower SV, ένα σπορ υπεραυτοκίνητο με κινητήρα V8. Το αυτοκίνητο αποκαλύφθηκε το 2002 και ξεκίνησε την εμπορική του πορεία το 2004. 

Η απόφαση αναστολής της παραγωγής αυτοκινήτων MG ήρθε στις 7 Απριλίου 2005, όταν ο Όμιλος MG Rover ετέθη σε καθεστώς διαχείρησης (και συνεπώς χρεοκοπίας).

Η Project Kimber και το Smart Roadster
--------------------------------------

Η Project Kimber (Πρότζεκτ Κίμπερ) είναι μια ομάδα επενδυτών, με επικεφαλής τον David James, η οποία ήρθε δεύτερη στον αγώνα για την απόκτηση της MG Rover το 2005. Το όνομά της έχει εμπνευσθεί από το όνομα του Cecil Kimber, που βρισκόταν στην αρχική MG. 

Στις 17 Φεβρουαρίου 2006, οι Times του Λονδίνου ανέφεραν πως ο James βρισκόταν σε συζητήσεις με τη DaimlerChrysler για την αγορά του σχεδίου και της τεχνολογίας για την παραγωγή του Smart Roadster για 13 εκατομμύρια λίρες. Το αυτοκίνητο με τα σήματα της MG θα ξεκινούσε να παράγεται σε ένα πρώην εργοστάσιο παραγωγής ελαστικών στο Coventry (Κόβεντρι), ενώ το εργοστάσιο του Λόνγκμπριτζ θα έκλεινε.

Η NAC MG και η συνένωση με την SAIC
-----------------------------------

Η NAC-MG είχε ξεκινήσει και πάλι την παραγωγή του TF roadster και του MG7 από τον Απρίλιο του 2007, με κινητήρες 1.800 κυβικών εκατοστών και ισχύος 135 ίππων. Ωστόσο, τον Δεκέμβριο του ίδιου έτους, έγινε η συνένωση με την SAIC Motor, την μεγαλύτερη κρατική αυτοκινητοβιομηχανία της Κίνας.

Το 2011 παρουσιάστηκε το MG6, ένα πεντάθυρο σπορτ χάτσμπακ όπου η παραγωγή του γινόταν στο εργοστάσιο στο Λογνκμπριτζ στην Αγγλία. Εκείνο το μοντέλο είχε υιοθετήσει μια νέα ταυτότητα για την MG και ήταν διαθέσιμο με κινητήρες βενζίνης και πετρελαίου 1.800 και 1.900 κυβικών αντίστοιχα. 

Η SAIC το 2012 είχε επενδύσει 450 εκατομμύρια βρετανικές λίρες για την ανάπτυξη της μάρκας και τον Σεπτέμβριο του 2013 κυκλοφόρησε το MG3. 

Τον Σεπτέμβριο του 2016 το εργοστάσιο του Λονγκμπριτζ σταματά την παραγωγή του, οδηγώντας την πλήρη συναρμολόγηση των νέων οχημάτων της μάρκας σε εργοστάσια της Νοτιοανατολικής Ασίας.

Μοντέλα
-------

### Μοντέλα σε παραγωγή

* MG3MG3
* MG4MG4
* MG5MG5
* MG6MG6
* MG7MG7
* MG CybersterMG Cyberster
* MG ZSMG ZS
* MG HSMG HS
* MG RX5MG RX5
* MG HectorMG Hector
* MG OneMG One
* MG GlosterMG Gloster
* MG RX8MG RX8
* MG ExtenderMG Extender

### Σπορ αυτοκίνητα

* 1929 - 1932 MG M-Type Midget
* 1930 - 1931 MG 18/100 "Tigress"
* 1931 - 1932 MG C-Type Midget
* 1931 - 1932 MG D-Type Midget
* 1931 - 1932 MG F-Type Magna
* 1932 - 1934 MG J-Type Midget
* 1932 - 1934 MG K-Type Magnette
* 1933 - 1934 MG L-Type Magna
* 1934 - 1936 MG N-Type Magnette
* 1934 - 1936 MG P-Type Midget
* 1936 - 1939 MG TA Midget
* 1939 - 1940 MG TB Midget
* 1945 - 1950 MG TC Midget
* 1950 - 1953 MG TD Midget
* 1953 - 1955 MG TF Midget
* 1955 - 1962 MGA
* 1961 - 1979 MG Midget
* 1962 - 1980 MGB
* 1968 - 1970 MGC
* 1973 - 1976 MGB GT V8
* 1992 - 1995 MG RV8
* 1995 - 2005 MG F
* 2002 - 2005 & 2007 - σήμερα MG TF

### Σουπερμίνι

* 1982 - 1990 MG Metro

### Μικρά

* 1962 - 1968 MG 1100
* 1967 - 1973 MG 1300
* 2001 - 2005 MG ZR
* 2007 - σήμερα MG 3

### Μικρομεσαία

* 1924 - 1927 MG 14/28
* 1927 - 1929 MG 14/40
* 1928 - 1933 MG 18/80
* 1937 - 1939 MG VA
* 1947 - 1953 MG Y-Type
* 1953 - 1956 MG Magnette ZA
* 1956 - 1958 MG Magnette ZB
* 1959 - 1961 MG Magnette Mk. III
* 1961 - 1968 MG Magnette Mk. IV
* 1983 - 1991 MG Maestro
* 1985 - 1991 MG Montego
* 2001 - 2005 MG ZS
* 2007 - σήμερα MG 5
* 2008 - σήμερα MG 5

### Μεγάλα

* 1936 - 1939 MG SA
* 1938 - 1939 MG WA
* 2001 - 2005 MG ZT
* 2007 - σήμερα MG 7

### Υπεραυτοκίνητα

* 2002 - 2005 MG XPower SV

Εξωτερικοί σύνδεσμοι
--------------------

* MG Rover (στα αγγλικά)
* Ιστορία και μοντέλα της Austin Rover/BL/MG (στα αγγλικά)
* Ελληνική Λέσχη Φίλων MG

Παραπομπές
----------

1. ↑  «Longbridge reopening signals "rebirth of MG"». 29 Μαΐου 2007. Ανακτήθηκε στις 19 Οκτωβρίου 2023.
2. ↑  «MG Motors - A legacy of 100 years:History of the British Morris Garages». CarBike360. 9 Μαρτίου 2023. Ανακτήθηκε στις 19 Οκτωβρίου 2023.
3. ↑  «4th February 1924. Morris Vehicles». DailyBritain. 4 Φεβρουαρίου 2018. Ανακτήθηκε στις 19 Οκτωβρίου 2023.
4. ↑  «100 Years of MG». Bridge Classic Cars. 6 Απριλίου 2023. Ανακτήθηκε στις 19 Οκτωβρίου 2023.
5. ↑  «MG 1952». Classic Car Catalogue. Ανακτήθηκε στις 19 Οκτωβρίου 2023.
6. ↑  «About MG». Ανακτήθηκε στις 19 Οκτωβρίου 2023.
7. ↑  «MG Rover to Buy Qvale Subsidiary». Los Angeles Times. 20 Ιουνίου 2001. Ανακτήθηκε στις 21 Οκτωβρίου 2023.
8. ↑  «SAIC merges Nanjing». CAR Magazine. 28 Δεκεμβρίου 2007. Ανακτήθηκε στις 17 Οκτωβρίου 2023.
9. ↑  «MG to end UK car production at Longbridge with switch to China». BBC. 23 Σεπτεμβρίου 2016. Ανακτήθηκε στις 17 Οκτωβρίου 2023.